Public procurement notice: Contract Award Notice
Published: 2020-02-13
Buyer: Maahanmuuttovirasto
Country: FI
Contract type: Services
Procedure: Contract award without prior publication
CPV classification: 72212100: Industry specific software programming services
Estimated value: 2000000 EUR
Award criteria: Lowest price

Technical requirements: Hankinnan kohde on UMA-järjestelmäkokonaisuuteen liittyvä sovellusylläpito ja ylläpidollinen kehitys sisältäen arkkitehtuurisen ylläpidollisen kehityksen vuodeksi 2020. Sovellusylläpitokokonaisuus kohdistuu asiakaskohtaisiin räätälöityihin palveluihin
Osa asiakaskohtaisen järjestelmän ylläpidollisista palveluista toteutetaan Helsingissä (Suomi) ja osa Riikassa (Latvia) järjestelmätoimittajan toimipisteissä.
Hankinnan kohde on UMA-järjestelmäkokonaisuuteen liittyvä sovellusylläpito ja ylläpidollisen kehitys sisältäen arkkitehtuurisen ylläpidollisen kehityksen.
Rakennusurakat, tavarat tai palvelut voidaan antaa ainoastaan tietyn taloudellisen toimijan suoritettaviksi tai toimitettaviksi seuraavasta syystä: teknisistä syistä johtuva kilpailun puuttuminen.
UMA-tietojärjestelmäkokonaisuus on asiakaskohtainen räätälöity tietojärjestelmä, jonka on toteuttanut Accenture Oy ja jota ylläpitää Accenture Oy. Asiakaskohtainen kokonaisuus sisältää 4 000 000 riviä asiakaskohtaista ohjelmistokoodia 21 000 ohjelmistotiedostossa. Dokumentaatiota (ohjelmistollinen, tekninen ja toiminnallinen) on noin 10 000 sivua.
Tekninen ylläpito- ja jatkokehitysosaaminen on ainoastaan UMA -järjestelmän toteuttaneella toimittajalla eli Accenture Oy:llä.
UMA-järjestelmän hankinta toteutettiin vuosina 2006-2007. Sopimusluonnos oli mukana tarjouspyyntömateriaalissa. Hankintavaiheen sopimusluonnoksessa ei osattu varautua niin voimakkaasti muuttuvaan toimintaympäristöön eikä myöskään niin voimakkaasti kasvaviin digitalisaation mahdollisuuksiin ja niiden hyödyntämiseen osana digitaalista ydintoimintaa.
Puitesopimuksen mukaisesti toimittaja vastaa kehitys- ja testiympäristöistä kokonaisuudessaan (puitesopimus 4.2.1.13). Samoin toimittaja vastaa siitä, että jatkokehitys tehdään hyödyntäen olemassa olevia toteutustyökaluja (puitesopimus 4.2.1.16) eli käytännössä toimittajan omistamia ja ylläpitämiä ympäristöjä ja ohjelmistotyökaluja menetelmineen.
Toimittajan ylläpidollinen vastuu lakkaa, jos joku kolmas osapuoli muuttaa asiakaskohtaista ohjelmistoa. Laajennetun ylläpitosopimuksen kohdan 6 Palvelutasot mukaisesti palvelutasot ovat voimassa toimittajasta johtuviin palvelutasorikkomuksiin. Palvelutasoihin liittyy velvollisuuksia toimittajalle. Tilanteessa, että palvelutasorikkomus johtuu kolmannesta osapuolesta eivät palvelutasot tai toimittajan velvollisuudet ole voimassa. Asiakaskohtainen järjestelmäkokonaisuus sisältää sekä erillisiä että yhteiskäyttöisiä järjestelmäosuuksia ja järjestelmäkehitys kohdistuu lähes poikkeuksetta molempiin osa-alueisiin. Kolmannen osapuolen muuttaessa yhteiskäyttöisiä järjestelmäosuuksia syntyy palvelutasoihin ja toimittajan velvollisuuksiin nähden toimittajasta riippumaton tilanne.
Puitesopimuksen kohdan 10 mukaisesti takuu raukeaa, mikäli kolmas osapuoli tekee lopputuotteisiin muutoksia.
Puitesopimuksessa on sovittu toimittajan oikeudesta korottaa hintoja. Henkilötyöpäivien hinnankorotukset on sidottu IT-palkkakustannusten indeksien mukaisiin muutoksiin. Toimittajalla ei ole mahdollisuutta hyödyntää suorahankintaa korottamalla hintoja sopimuksen mukaisia indeksejä enemmän.
UMA-järjestelmäkokonaisuuden uudelleen hankkiminen ja kilpailuttaminen olisi arviolta noin 30 000 000 EUR:n euron korvausinvestointi ja hanke kestoltaan yli 5 vuotta. UMA-järjestelmäkokonaisuuden ylläpidollisella jatkuvalla kehittämisellä pyritään siirtämään tämä kokonaisuudistus sellaiseen tulevaisuuden ajankohtaan, että se on muista kuin järjestelmäkokonaisuuden sisäisistä elinkaarisyistä ajankohtainen.
Erillisten osaprojektien ja/tai sovellusylläpidon toteuttaminen kolmannen osapuolen toimesta johtaisi edellä kuvattuihin haasteisiin.
Laki julkisista hankinnoista (1397/2016) 40 §:n 2 momentin 2 kohdan mukaisesti kyseessä on tilanne, että teknisestä syystä vain tietty toimittaja voi toteuttaa hankinnan.
Suorahankinta toteutetaan Maahanmuuttoviraston ja Accenture Oy:n voimassa olevan puitesopimuskokonaisuuden sisällä.


Winner: Accenture Oy
Award value: 2000000
Number of bids: 1